หนูมีประจำเดือนวันที่16ตุลาคม เเต่คืนวันที่5-6มีอะไรกับแฟนแต่ใส่ถุงยางคะ ไม่ใส่1รอบเเต่ปล่อยนอกคะ หลังจากนั้น ประจำเดือนเลื่อน10วันค่ะ มาปจด.อีกที26พฤษจิกายน ละหลังจากนั้น หนูก็มีอาการปวดเอวช่วงหลัง/บั้นท้ายคะ มีอาการเรอ ท้องอืด รวมกับเครียดเรื่องนี้ทุกวันทุกคืนค่ะ แต่ได้ตรวจค่าhcgแล้ว3รอบ วันที่21/11. 26/11เช้าก่อนมีปจด. เเละ17/12ค่ะ ติดลบทั้ง3ครั้งค่ะ ตอนนี้ยังมีอาการท้องอืด มีลมในท้อง ละก็บางทีรู้สึกท้องน้อยกระตุก เสี่ยงท้องไหมค่ะ
สวัสดีค่ะ หากประจำเดือนได้มาแล้วในวันที่ 26 พ.ย. แม้จะมาช้าไป 10 วัน แต่หากมีเลือดออกมานาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 5-6 พ.ย. นอกจากนี้ หากได้ตรวจหาฮอร์โมน HCG แล้ว ไม่พบมีการตั้งครรภ์เกิดขึ้น ก็แสดงว่าไม่ได้เกิดขึ้นแต่อย่างใดค่ะดังนั้น อาการปวดเอว เรอ ท้องอืด มีลมในท้อง ท้องน้อยกระตุก จึงไม่ได้เป็นอาการของการตั้งครรภ์แต่อย่างใด แต่อาจเกิดจากสาเหตุอื่นๆ เช่น การทานอาหารที่ทำให้เกิดแก๊สหรือเครื่องดื่มที่มีแก๊ส เช่น น้ำอัดลม ถั่ว เมล็ดธัญพืชต่างๆ ทานอาหารที่ย่อยยาก เช่น เนื้อสัตว์เป็นปริมาณมาก หรือเป็นผลข้างเคียงจากการทานยาบางชนิด จากการมีท้องผูก มีโรคกระเพาะอาหารอักเสบ โรคกรดไหลย้อน มีนิ่วในถุงน้ำดี เป็นต้น รวมถึงการมีความเครียดและวิตกกังวล ก็เป็นสาเหตุที่ทำให้มีอาการต่างๆ ดังกล่าวได้ ดังนั้น ไม่ควรเครียดและวิตกกังวลกับเรื่องการตั้งครรภ์อีก เพราะไม่ได้มีการตั้งครรภ์เกิดขึ้นค่ะ